CELEX: 32014D1220(08)
Language: el
Date: 2014-12-18 00:00:00
Title: Εκτελεστική απόφαση της Επιτροπής, της 18ης Δεκεμβρίου 2014 , για την τροποποίηση της εκτελεστικής απόφασης 2014/C 244/06 για την κατάρτιση του προγράμματος εργασίας της Επιτροπής για το 2014 σχετικά με τη χρηματοδοτική συνδρομή στα εργαστήρια αναφοράς της Ευρωπαϊκής Ένωσης

20.12.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 461/22
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 18ης Δεκεμβρίου 2014
   για την τροποποίηση της εκτελεστικής απόφασης 2014/C 244/06 για την κατάρτιση του προγράμματος εργασίας της Επιτροπής για το 2014 σχετικά με τη χρηματοδοτική συνδρομή στα εργαστήρια αναφοράς της Ευρωπαϊκής Ένωσης
   (2014/C 461/14)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επισήμων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων (1), και ιδίως το άρθρο 32 παράγραφος 7,
   Έχοντας υπόψη τον κανονισμό (ΕΕ) αριθ. 652/2014 του Ευρωπαϊκού Κοινοβουλίου και του Συμβουλίου, της 15ης Μαΐου 2014, για τη θέσπιση διατάξεων σχετικά με τη διαχείριση των δαπανών που αφορούν, αφενός, τη διατροφική αλυσίδα, την υγεία των ζώων και την καλή μεταχείριση των ζώων και, αφετέρου, την υγεία των φυτών και το φυτικό αναπαραγωγικό υλικό, για την τροποποίηση των οδηγιών του Συμβουλίου 98/56/ΕΚ, 2000/29/ΕΚ και 2008/90/ΕΚ, των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 178/2002, (ΕΚ) αριθ. 882/2004 και (ΕΚ) αριθ. 396/2005, της οδηγίας 2009/128/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου και για την κατάργηση των αποφάσεων του Συμβουλίου 66/399/ΕΟΚ, 76/894/ΕΟΚ και 2009/470/ΕΚ (2), και ιδίως το άρθρο 30,
   Έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης (3), και ιδίως το άρθρο 84 παράγραφος 2,
   Εκτιμώντας τα ακόλουθα:
   
               (1)
            
            
               Το άρθρο 32 του κανονισμού (ΕΚ) αριθ. 882/2004 θεσπίζει τα καθήκοντα και τις υποχρεώσεις των εργαστηρίων αναφοράς της Ευρωπαϊκής Ένωσης (ΕΕ).
            
         
               (2)
            
            
               Τα εργαστήρια αναφοράς της ΕΕ υπέβαλαν τα προγράμματα εργασιών τους για το έτος 2015. Τα εν λόγω προγράμματα είναι σύμφωνα με τους στόχους και τις προτεραιότητες του τρέχοντος προγράμματος εργασίας της Επιτροπής.
            
         
               (3)
            
            
               Λόγω της κατάστασης της υγείας των ζώων το 2014, ιδίως όσον αφορά τις ΜΣΕ και τις νόσους που εμπίπτουν στα κονδύλια έκτακτης ανάγκης, τα ποσά που είχαν προϋπολογιστεί δεν κατανεμήθηκαν πλήρως.
            
         
               (4)
            
            
               Κατά συνέπεια, οι υπολειπόμενες πιστώσεις για το 2014 μπορούν να χρησιμοποιηθούν για τη χρηματοδότηση των προγραμμάτων εργασίας των εργαστηρίων αναφοράς της ΕΕ για το 2015.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΑΠΟΦΑΣΙΖΕΙ:
   Άρθρο 1
   Τροποποίηση της εκτελεστικής απόφασης 2014/C 244/06
   1.   Στον τίτλο της εκτελεστικής απόφασης 2014/C 244/06, οι λέξεις «για το 2015» αντικαθίστανται με τις λέξεις «για το 2014».
   2.   Στην αιτιολογική σκέψη 2, η φράση «το πρόγραμμα εργασίας για το 2015» αντικαθίσταται από τη φράση «το πρόγραμμα εργασίας για το 2014».
   3.   Στο άρθρο 1 δεύτερο εδάφιο, το «2015» αντικαθίσταται από το «2014».
   4.   Το άρθρο 2 αντικαθίσταται από το ακόλουθο κείμενο:
   
      «Η ανώτατη συνεισφορά του προγράμματος για το 2014 του οποίου η εκτέλεση θα πραγματοποιηθεί το 2015 ανέρχεται σε 15 500 000 ευρώ, ποσό που θα χρηματοδοτηθεί από την ακόλουθη γραμμή του γενικού προϋπολογισμού της Ευρωπαϊκής Ένωσης για το 2014: 17.0403.».
   
   Άρθρο 2
   Τροποποίηση του παραρτήματος της εκτελεστικής απόφασης 2014/C 244/06
   1.   Στον τίτλο του παραρτήματος της εκτελεστικής απόφασης 2014/C 244/06, η φράση «το πρόγραμμα εργασίας της Επιτροπής για το 2015» αντικαθίσταται από τη φράση «το πρόγραμμα εργασίας της Επιτροπής για το 2014» και η φράση «Εργαστήρια αναφοράς της ΕΕ — πρόγραμμα εργασίας της Επιτροπής για το 2015» αντικαθίσταται από τη φράση «Εργαστήρια αναφοράς της ΕΕ — πρόγραμμα εργασίας της Επιτροπής για το 2014».
   2.   Στο σημείο 1.1. Εισαγωγή, πρώτο εδάφιο δεύτερη γραμμή, οι λέξεις «για το έτος 2015» διαγράφονται.
   3.   Στο σημείο 1.5. Προτεραιότητες, τρίτο εδάφιο, οι λέξεις «όχι μόνο για το έτος 2015» αντικαθίστανται από τις λέξεις «όχι μόνο για το έτος 2014».
   4.   Στο σημείο 1.7. Βασικά κριτήρια, όσον αφορά τα Κριτήρια Ανάθεσης, η φράση «Συμμόρφωση με τους στόχους και τις προτεραιότητες του παρόντος προγράμματος εργασίας της Επιτροπής για το έτος 2015» αντικαθίσταται από τη φράση: «Συμμόρφωση με τους στόχους και τις προτεραιότητες του παρόντος προγράμματος εργασίας της Επιτροπής για το έτος 2014».
   
      Βρυξέλλες, 18 Δεκεμβρίου 2014.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 165 της 30.4.2004, σ. 1.
   
      (2)  ΕΕ L 189 της 27.6.2014, σ. 1.
   
      (3)  ΕΕ L 298 της 26.10.2012, σ. 1.